נטשה טרת'ווי

נטשה טרת'ווי (באנגלית: Natasha Trethewey; נולדה ב-26 באפריל 1966) היא משוררת ומורה אמריקאית שכתבה בעיקר על היסטוריה, גזע ומורשת. היא כלת פרס פוליצר לשירה לשנת 2007 וזוכת פרס המשוררים של ארצות הברית לשנים 2012-2013.<ref name=":0"></ref>

== ביוגרפיה ==
=== ילדותה והתבגרותה ===
נטשה טרת'ווי נולדה ב-1966 במיסיסיפי שבדרום ארצות הברית, למשפחה ממוצא מעורב (אמה הייתה אפרו-אמריקנית ואביה קנדי). בעת היוולדה נישואים מעורבים היו בניגוד לחוק במיסיסיפי. אמהּ, גוונדלין אן טרבו, הייתה עובדת סוציאלית, ואביה אריק טרת'ווי, היה משורר ומורה. השניים התגרשו כאשר נטשה הייתה בת שש. לאחר הגירושין, היא בילתה חלק מהזמן עם אמה באטלנטה, וחלק מהזמן עם אביה בניו אורלינס<ref name=":0" />. מאוחר יותר אמה נישאה לג'ואל גרימט שהיה מתעלל בה וממנו התגרשה כאשר טרת'ווי הייתה בת 18.<ref name=":1"></ref> לגוונדלין ולג'ואל נולד בן בשם ג'ו.<ref name=":2"></ref> כשנה לאחר מכן, אמה של טרת'ווי נרצחה על ידי גרימט. הטרגדיה הזו הובילה את טרת'ווי להתחיל לכתוב שירה כשהייתה בת 19 בלבד. במבט לאחור, היא התייחסה לכך שטרם ידעה איך לבטא את רגשותיה, ולא ידעה מה היא רוצה להגיד על הטרגדיה שעברה, ולכן הניסיון לא נחל הצלחה רבה<ref name=":0" />. טרת'ווי ציינה שמותה של אמה היא הסיבה העיקרית לכך שהיא כותבת<ref name=":2" />.

אביה של טרת'ווי נפטר בשנת 2014<ref name=":1" />. נכון לשנת 2020 היא גרה באוונסטון שבאילינוי עם בן זוגה ההיסטריון בראד וי גדסדן<ref name=":1" />.

=== השכלה ===
טרת'ווי למדה לתואר ראשון בכתיבה יוצרת באוניברסיטת ג'ורג'יה, וקיבלה תואר שני בשירה במחזור 1995 של אוניברסיטת מסצ'וסטס. לאחר מכן טרת'ווי לימדה במספר אוניברסיטאות, ובין היתר היא פרופסור לכתיבה יוצרת באוניברסיטת אמורי.<ref name=":0" /> <ref></ref>

== פעילות מקצועית ==
טרת'ווי עוסקת בשיריה בעיקר בגזע, מורשת, מעשים אנושיים וצדק חברתי. חוויותיה כילדה ממוצא מעורב, חייה בדרום ארצות הברית והטרגדיה שעברה השפיעו רבות על עבודתה ועל שיריה.<ref name=":0" /><ref> נטשה טרת'ווי בהרצאה שהועלתה לאתר של אוניברסיטת אמורי</ref>

ספר השירה הראשון שלה יצא בשנת 2000 ונקרא "Domestic Work" (עבודות משק בית) והוא עוסק בעיקר בחייהם של אפרו אמריקנים, המועסקים בעבודות משק בית של אנשים אחרים. הוא מבוסס בין השאר על חייה של סבתה<ref name=":4"></ref>. הכרך זכה בפרס קייב קאנם (Cave Canem). הכרך השני שלה נקרא "Bellocq’s Ophelia" נכתב בהשראת תצלומים של הצלם א.ג בלוק בהם מופיעות נשים בזנות מסטוריוויל. בספר זה היא התמקדה בתצלום של אישה ממוצא מעורב בשם אופליה<ref name=":0" />. בשנת 2006 הוציאה כרך בשם "משמר הילידים" (Native Gurd) לזכר חייה של אימה ולזכר חייהם של חיילים במשמר הילידים של לואיזיאנה – בהם עוסקים שירי הספר<ref name=":0" /><ref name=":3"></ref>. בזכות ספר זה היא זכתה בפרס פוליצר.

בשנת 2010 היא הוציאה את הספר "Beyond Katrina: A Meditation on the Mississippi Gulf Coast" בתגובה להרס שיצר הוריקן קטרינה במיסיסיפי בשנת 2005. הספר משלב שירה עם היסטוריה עיונית. בספר היא מדברת בין השאר על חוויותיו של אחיה למחצה, שעדיין גר במיסיסיפי, בעקבות ההוריקן<ref name=":2" />.

בשנת 2012 הוציאה טרת'ווי את ספרה "Thrall" ובו היא עוסקת במשפחות ממוצא מעורב ובייצוגן בהיסטוריה<ref name=":4" />. ב-2017 זכתה בפרס היינץ לאומנויות ולתחומים הומניסטיים. בשנה זו היא גם שימשה כעורכת של כתב העת "השירה הטובה ביותר לשנת 2017"<ref name=":3" />. את ספרה החמישי "Monument" היא הוציאה בשנת 2018, והוא היה מועמד לפרס הספר הלאומי לשנה זו<ref name=":3" />. ב-2020 היא הוציאה ספר בשם "Memorial Drive" (מסע זיכרון) העוסק בחייה ובמותה של אמה.<ref name=":1" /> היא לימדה באוניברסיטת אמורי שבאטלנטה אך עזבה אותה בשנת 2017.<ref name=":1" />

== פרסים ==
* ב-2021 היא זכתה בפרס Anisfield-Wolf Book Award לספר Memorial Drive<ref></ref>
* ב־2020 היא זכתה בפרס Bobbitt National Prize for poetry<ref></ref>
* ב-2018 היא זכתה בפרס Sidney Lanier Prize<ref></ref>
* ב-2017 היא זכתה פרס ההיינץ <ref></ref>
* ב-2016 היא זכתה בפרס של The Academy of American Poets Fellowship <ref></ref>
* ב-2012 היא זכתה בפרס המשוררים של ארצות הברית<ref name=":0" />
* ב-2012 היא זכתה בפרס המשוררים של מיסיסיפי <ref></ref>
* ב-2012 היא זכתה בפרס Golden Plate <ref></ref>
* ב-2008 היא נבחרה לאשת השנה של ג'ורג'יה<ref></ref>
* ב-2007 היא זכתה בפרס פוליצר לשירה<ref name=":0" />
* בשנים-2001,2003,2007, היא זכתה בפרס הספרים של המכון לאומנויות המיסיסיפי Mississippi Institute of Arts and Letters Book Prizes <ref></ref>
* בשנים-2007,2001 היא זכתה ב-Lillian Smith Book Award <ref></ref>
* ב-1999 היא זכתה ב-Cave Canem Prize<ref name=":0" />

== ראו גם ==
* הוריקן קטרינה
* דרום ארצות הברית

== לקריאה נוספת ==
* נטשה טרת'ווי-Memorial Drive: A Daughter's Memoir מוציא לאור: Ecco (ביוגרפיה), 2020
* נטשה טרת'ווי-Native Guard מוציא לאור: Mariner Books 2006
* נטשה טרת'ווי-Monument: Poems New and Selected מוציא לאור: Mariner Books2018
* נטשה טרת'ווי-Domestic Work: Poems מוציא לאור: Graywolf Press2000
* נטשה טרת'ווי-Bellocq's Ophelia מוציא לאור: Graywolf Press 2002
* נטשה טרת'ווי-Beyond Katrina: A Meditation on the Mississippi Gulf Coast מוציא לאור: University of Georgia Press 2010
* נטשה טרת'ווי-Thrall: Poems מוציא לאורMariner Books 2012

== קישורים חיצוניים ==

* 

== הערות שוליים ==

קטגוריה:בוגרות אוניברסיטת ג'ורג'יה
קטגוריה:בוגרי אוניברסיטת ג'ורג'יה
קטגוריה:בוגרות אוניברסיטת מסצ'וסטס אמהרסט
קטגוריה:בוגרי אוניברסיטת מסצ'וסטס אמהרסט
קטגוריה:זוכות פרס פוליצר: שירה
קטגוריה:מיסיסיפי: אישים
קטגוריה:משוררות אפרו-אמריקאיות
קטגוריה:חברות האקדמיה האמריקאית לאמנויות ולספרות
קטגוריה:אמריקאיות שנולדו ב-1966
קטגוריה:אמריקאים שנולדו ב-1966